கேள்வி: செலவு (வெட்சி) குறித்து விரிவாக சொல்லுங்கள்.
பதில்: தமிழ் இலக்கணத்தில் புறப்பொருள் திணைகளுள் ஒன்றான வெட்சித் திணை தொடர்பில் செலவு என்பது அத்திணையின் ஒரு துறை அல்லது உட்பிரிவு ஆகும். ''செலவு'' என்னும் சொல் "செல்லுதல்". "போதல்" ஆகிய பொருளைக் கொடுக்கும். வெட்சித் திணையில், பகைவருடைய பசுக் கூட்டங்களைக் கவர்வதற்காகச் செல்லும் செயலைப் பொருளாகக் கொள்ளும் துறை ''செலவு'' எனப்படுகிறது. இதனை விளக்க, "வில் தாங்கிய வீரர்கள், பகைவருடைய இடத்தை நோக்கி மலைகள் கொண்ட காட்டினூடாகச் சென்றது"இராமசுப்பிரமணியன், வ. த., 2009. பக். 20 என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது. : ''வில்லேர் உழவர் வேற்றுப் புலமுன்னிக்" : ''கல்லேர் கானம் கடந்து சென்றன்று''